**CSENGŐD KÖZSÉG POLGÁRMESTERE**

###

### ELŐTERJESZTÉS

(a Képviselő-testület 2018. szeptember 25-ei képviselő-testületi ülésére)

**TÁRGY: CSATLAKOZÁS A BURSA HUNGARICA FELSŐOKTATÁSI ÖNKORMÁNYZATIÖSZTÖNDÍJRENDSZER 2019. ÉVI FORDULÓJÁHOZ**

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer több éve nyújt támogatást az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételéhez, tanulmányaihoz.

Az ösztöndíj pályázati rendszer2016. évi, 2017. évi és 2018. évi fordulójához Csengőd Község Önkormányzata csatlakozott.

A Bursa Hungarica Ösztöndíjrendszer többszintű támogatási rendszer, amelynek pénzügyi fedezetekén három forrás szolgál:

* a települési önkormányza
* a megyei önkormányzat által nyújtott önkormányzati ösztöndíjrész, valamint
* az Emberi Erőforrások Minisztérium által nyújtott intézményi ösztöndíjrész.

Idén ismét lehetőség van a Bursa Hungarica Felsőoktatási Önkormányzati Ösztöndíjrendszerhez való csatlakozásra.

A Bursa Hungarica Ösztöndíjrendszer lebonyolítását a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Kormányrendelet, valamint a nemzeti felsőoktatásról szóló 2011. évi CCIV. törvény szabályozza.

A települési önkormányzatok számára a Bursa Hungarica Ösztöndíjrendszerben való részvétel önkéntes.

A programhoz való csatlakozás feltétele, hogy az önkormányzatnak, el kell fogadni a határozat-tervezet 1. számú mellékletét képező Bursa Hungarica Felsőoktatási Önkormányzati Ösztöndíjrendszer 2019. évi fordulójának Általános Szerződési Feltételeit, valamint biztosítania kell erre a célra azt a meghatározott összeget.

Az Általános Szerződési Feltételek szerint a helyi önkormányzat feladata a pályázat kiírása, a pályázatok EPER-BURSA rendszerben történő befogadása, ellenőrzése és elbírálása.

A csatlakozásra vonatkozó nyilatkozatot **2018. október 3. napjáig** kell eljuttatni az Emberi Erőforrás Támogatáskezelő Bursa Hungarica Felsőoktatási Önkormányzati Ösztöndíjrendszer részére.

2018. október 5. napjáig kell kiírni az „A” típusú pályázatot a jelenlegi felsőoktatási hallgatók számára, valamint a „B” típusú pályázatot a felsőoktatási tanulmányokat kezdeni kívánók számára. A pályázatok rögzítésének és az önkormányzathoz történő benyújtásának határideje: **2018. november 6.**

Csengőd Község Önkormányzatának Képviselő-testülete 101/2015. számú határozatával elfogadta a Bursa Hungarica Önkormányzati Ösztöndíjpályázat elbírálásának rendjéről szóló szabályzatot, mely szerint a Bursa Hungarica ösztöndíj megítéléséről, mértékéről és megvonásáról a Művelődési, Közoktatási és Sport Bizottság az Egészségügyi és Szociálpolitikai Bizottsággal együttesen dönt.

Javaslom, hogy az ösztöndíjra az önkormányzat a 2018. évi költségvetésében 600.000,-Ft előirányzatot biztosítson.

A hátrányos szociális helyzetű felsőoktatási hallgatók, illetve felsőoktatási intézménybe jelentkező érettségizett fiatalok támogatása fontos feladat, ezért javaslom a Képviselő-testületnek, hogy a határozat-javaslatot foglaltakkal értsen egyet.

**C s e n g ő d, 2018. szeptember 21.**

**Lajter Ferenc sk.**

**polgármester**

**HATÁROZAT-TERVEZET**

Csengőd Község Önkormányzatának Képviselő-testülete

1. egyetért azzal, hogy az Önkormányzat csatlakozzon a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2019. évi fordulójához és elfogadja a határozat 1. számú melléklete szerinti Általános Szerződési Feltételeket.
2. felhatalmazza a polgármestert a csatlakozási nyilatkozat aláírására.

**Felelős:** polgármester

**Határidő:** 2018. október 3.

1. a határozat 2.és 3.számú melléklete szerinti pályázatot írja ki.

**Felelős:** polgármester

**Határidő:** 2018.október 5.

1. a Bursa Hungarica Felsőoktatási Önkormányzati Ösztöndíjrendszer 2019. évi fordulójában felhasználható előirányzatot 650.000,- Ft, azaz hétszázezer forint összegben határozza meg és kötelezettséget vállal arra, hogy ezt az összeget a város 2019. évi költségvetésében biztosítja.

**Felelős:** polgármester

**Határidő:** értelemszerűen